شەفەق نیوز/ وەزارەت کارەبای هەرێم کوردستان، ئمڕوو سێشەممە، دەسگیرکردن کەسەیلیگ راگەیان وە توومەت دزین ئاسن لە تاوەرەیل کارەبا لە قەزای چەمچەماڵ لە پارێزگای سلێمانی، و دیاری کرد ک ئەوانە هەمیش تەقە لە تەڵ وفنجانەیل کارەبا کردنە.
وەزارەتەگە لە بەیاننامیگ رەسیە ئاژانس شەفەق نیوز وت: لێکۆڵینەوە وەگەرد دەسگیرکریایل کریا، ودریانە دەس دادگا.
بەیاننامەگە دیاری کرد وەهەماهەنگی ناوبەین وەڕیەوبەرایەتی کارەبای سلێمانی وهیزەیل ئاسایش ودەزگا ئەمنیەیلە ئەو توومەتبارەیلە دەسگیر کریان.
هەرلیوا، بەیاننامەگە باس شمارەی ئەو توومەتبارەیلە نەکرد ک دەسگیر کریان.
